stanford-oval/wikipedia huggingface dataset:
Nomothetai
Varhaiset lainsäätäjät

Yleisemmässä merkityksessä termiä nomothetēs on käytetty antiikin lähteissä tunnetuista lainsäätäjistä, joiden lakeja pidettiin esimerkillisinä ja joilla oli suuri merkitys maidensa tai kaupunkiensa historialle. Tällaisia olivat muun muassa kuningas Minos kreikkalaisessa mytologiassa, ja historiallisesti Zaleukos Lokroissa, Kharondas Katanessa, Pittakos Mytilenessä, Androdamas Rhegionissa, Lykurgos Spartassa sekä Drakon ja erityisesti Solon Ateenassa. Myöhempinä aikoina sillä viitattiin kehen tahansa merkkihenkilöön, joka oli edesauttanut uusien lakien saattamista voimaan, kuten Themistokleehen ja Perikleehen.
Solon ei tavoitellut lakiensa pysymistä muuttumattomina. Hän vannotutti ateenalaisia, että ne pysyisivät voimassa sellaisinaan ainakin kymmenen vuotta (Herodotoksen mukaan; Plutarkhoksen mukaan sata vuotta), ja määritteli tavan, jolla niitä voitaisiin muuttaa. Lykurgoksen kerrotaan vaatineen spartalaisilta valan siitä, että hänen lakinsa pidettäisiin muuttumattomana, kunnes hän palaisi matkaltaan — jolta hän ei koskaan palannut. Zaleukoksen kerrotaan määränneen, että jos joku ehdottaa jotain uutta lakia, tämän täytyy tulla puhumaan sen puolesta neuvoston eteen köysi valmiiksi kaulassaan; jos ehdotus hylättäisiin, ehdottaja kuristettaisiin siihen.
Nomothetai-virkamiehet > Muualla Kreikassa

Nomothetai-virkamiehet tunnetaan Ateenan lisäksi myös ainakin Korkyrasta ja Kymestä.
Taitoluistelun maailmanmestaruuskilpailut 1914

Taitoluistelun maailmanmestaruuskilpailut 1914 olivat Sveitsin St. Moritzissa ja Suomen Helsingissä käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Helsingissä 21.–22. helmikuuta. Naisten ja parien kilpailu käytiin 24.-25. tammikuuta St. Moritzissa. Tyytymättömyyttä varsinkin itävaltalaisissa aiheutti miesten kilpailun tuomaritoiminta. Hajonta sijaluvuissa olikin melkoinen.
Kilpailijat

| Sija | Luistelija | Maa | Pakolliset | Vapaa | Yhteensä | #1 | #2 | #3 | #4 | #5 | Sijat |
| --- | --- | --- | --- | --- | --- | --- | --- | --- | --- | --- | --- |
| 1 | Gösta Sandahl |  Ruotsi | 1265,50 / 3 | 888 / 1 | 2153,50 | 1 | 1 | 6 | 1 | 3 | 12 |
| 2 | Fritz Kachler |  Itävalta | 1340,25 / 1 | 740 / 9 | 2080,25 | 6 | 2 | 4 | 4 | 1 | 17 |
| 3 | Willy Böckl |  Itävalta | 1240,50 / 4 | 836 / 3 | 2076,75 | 3 | 3 | 3 | 3 | 5 | 17 |
| 4 | Ernst Oppacher |  Itävalta | 1181,00 / 7 | 880 / 2 | 2061,00 | 4 | 9 | 1 | 2 | 4 | 20 |
| 5 | Andor Szende |  Unkari | 1279,25 / 2 | 748 / 7 | 2027,25 | 10 | 5 | 5 | 5 | 2 | 27 |
| 6 | Ivan Malinin |  Venäjä | 1225,75 / 5 | 772 / 5 | 1997,75 |  |  |  |  |  | 30 |
| 7 | Gillis Grafström |  Ruotsi | 1210,25 / 6 | 744 / 8 | 1954,25 |  |  |  |  |  | 32 |
| 8 | Harald Rooth |  Ruotsi | 1124,25 / 10 | 808 / 4 | 1932,75 |  |  |  |  |  | 36 |
| 9 | Richard Johansson |  Ruotsi | 1139,00 / 9 | 772 / 5 | 1911,00 |  |  |  |  |  | 38 |
| 10 | Erwin Schwarzböck |  Itävalta | 1145,00 / 8 | 664 / 10 | 1809,00 |  |  |  |  |  | 48 |
| 11 | Martin Stixrud |  Norja | 1099,00 / 11 | 588 / 12 | 1687,00 |  |  |  |  |  | 55 |
| 12 | Björnsson Schauman |  Suomi | 997,25 / 12 | 648 / 11 | 1645,25 |  |  |  |  |  | 58 |
| 13 | Sergei Van der Vliet |  Venäjä | 840,25 / 13 | 524 / 13 | 1364,25 |  |  |  |  |  | 64 |
| - | Sakari Ilmanen |  Suomi | (12) | dns | – |  |  |  |  |  | - |

Kilpailun tuomaristo: H. Bardy (SWE), Walter Jakobsson (FIN), I. Kolomenkin  (RUS), O. Petterson (SWE), Eugen Minich (AUT).
| Sija | Kilpailija | Maa | Pisteet | Sijaluku |
| --- | --- | --- | --- | --- |
| 1 | Opika von Méray Horváth |  Unkari |  | 6 |
| 2 | Angela Hanka |  Itävalta |  | 10 |
| 3 | Phyllis Johnson |  Yhdistynyt kuningaskunta |  | 18 |
| 4 | Thea Frenssen |  Saksa |  | 22 |
| 5 | Gisela Reichmann |  Itävalta |  | 24,5 |
| 6 | Anna-Lisa Allardt |  Suomi |  | 24,5 |
| 7 | Ksenia Caesar |  Venäjä |  | 35 |
| 8 | Ramsay Salmon |  Ruotsi |  | 41 |
| 9 | Irene Lawley |  Yhdistynyt kuningaskunta |  | 44 |
| Sija | Kilpailija | Maa | Pisteet | Sijaluku |
| --- | --- | --- | --- | --- |
| 1 | Ludowika Jakobsson-Eilers / Walter Jakobsson |  Suomi |  | 7 |
| 2 | Helene Engelmann / Karl Mejstrik |  Itävalta |  | 11 |
| 3 | Christa von Szabo / Leo Horwitz |  Itävalta |  | 12 |
| 4 | Thea Frenssen / Julius Vogel |  Saksa |  | 20 |
| 5 | Alexia Bryn-Schøien / Yngvar Bryn |  Norja |  | 25 |
Sy Maïmouna Ba

Sy Maïmouna Ba (1948 Macina – 9. kesäkuuta 2002) oli malilainen taloustieteilijä.
Ba suoritti taloustieteen tutkinnon Malin virkamieskorkeakoulussa, maaseutukehityksen maisteritutkinnon CIHEAM:issa ja maaseututalouden tohtorintutkinnon Montpellierin yliopistossa. Hän toimi Malin maaseutukehitys- ja ympäristöministerinä vuonna 1991 sekä maatalous-, karjanhoito- ja ympäristöministerinä vuosina 1991–1992. Ba työskenteli sen jälkeen Yhdistyneiden kansakuntien kehitysohjelmissa aina kuolemaansa saakka.
Nimr al-Nimr

| Nimr al-Nimr |
| --- | --- |
 Nimr al-Nimrin muotokuva.
Henkilötiedot
Syntynyt: vuonna 1959 tai 1960 Awamia, Saudi-Arabia
Kuollut: 2. tammikuuta 2016
Ammatti:  šiiamuslimien uskonnollinen johtaja Sivusto: www.sknemer.com/web/
Aiheesta muualla
Kotisivu
Nimr al-Nimr (k. 2. tammikuuta 2016) oli saudiarabialainen šiiamuslimien uskonnollinen johtaja, joka puolusti šiiavähemmistön oikeuksia sunnien johtamassa Saudi-Arabiassa. Hänet tuomittiin kuolemaan kapinan lietsomisesta ja teloitettiin 2016.
Elämäkerta

Nimr al-Nimr syntyi vuonna 1959 tai 1960 Awamian kylässä Qatifin piirikunnassa Saudi-Arabian Al-Šarqiyyan provinsissa. Hän matkusti Iraniin opiskelemaan teologiaa maassa vuonna 1979 tapahtuneen islamilaisen vallankumouksen jälkeen. Hän opiskeli myös Syyriassa ja palasi Saudi-Arabiaan vuonna 1994.
Ennen pidättämistään vuonna 2012 al-Nimr esiintyi säännöllisesti kotimoskeijassaan Awamian kylässä Qatifin alueella Persianlahden rannikolla. Hänen saarnoissaan oli poliittisia sävyjä, ja hän oli suosittu erityisesti nuorten keskuudessa. Ennen vuotta 2012 al-Nimr oli ollut pidätettynä kaksi kertaa vuosina 2004 ja 2006. Al-Nimrillä oli tärkeä rooli arabikevään myötä vuonna 2011 alkaneissa mielenosoituksissa Saudi-Arabian itäosassa. Hän tuli tunnetuksi kansainvälisesti vaatimalla šiiojen syrjimisen lopettamista ja šiialaisten mielipidevankien vapauttamista. Al-Nimr vaati jo vuonna 2009 šiialaisten alueiden erottamista Saudi-Arabiasta ja esitti niiden liittämistä naapurimaa Bahrainiin. Al-Nimr toivoi Saudi-Arabian kuningasperheen syrjäyttämistä ja vapaiden vaalien järjestämistä. Kannattajiensa mukaan hän vältti kuitenkin viimeiseen saakka kehottamista väkivaltaan. Wikileaksin paljastamien tietojen mukaan al-Nimr tapasi amerikkalaisvirkamiehiä tarkoituksenaan ottaa etäisyyttä aiemmista amerikkalaisvastaisista ja Iranille myötämielisistä kannanotoistaan.
Al-Nimrillä oli neljä lasta. Hänen vaimonsa kuoli syöpään New Yorkissa vuonna 2012.
Elämäkerta > Teloitus ja diplomaattinen kriisi

Poliisi pidätti al-Nimrin vuonna 2012 ja ampui häntä samassa yhteydessä reiteen. Hänen pidättämisensä aiheutti mielenosoituksia šiiaenemmistöisissä kaupungeissa. Al-Nimr todettiin syylliseksi kapinan lietsomiseen, kansalaistottelemattomuuteen ja aseen luvattomaan hallussapitoon. Hänen kuolemantuomionsa vahvistettiin lokakuussa 2014, ja teloitus pantiin täytäntöön 2. tammikuuta 2016.
Al-Nimrin teloitus johti mielenosoituksiin Saudi-Arabian šiiaenemmistöisessä Al-Šarqiyyan provinsissa, sekä šiiaenemmistöisessä mutta sunnien hallitsemassa Bahrainissa ja muissa maissa. Iranissa mielenosoittajat hyökkäsivät Saudi-Arabian lähetystöön sytyttäen sen tuleen. Vastauksena Saudi-Arabia katkaisi diplomaattisuhteensa Iraniin. Saudi-Arabian esimerkkiä seurasivat myöhemmin sen liittolaiset Bahrain ja Sudan. Kuwait kutsui oman Iranin lähettiläänsä kotiin ja Yhdistyneet arabiemiirikunnat vähensi diplomaattista lähetystöään. Iranin mukaan sillä ei ollut virallista osaa lähetystön polttamiseen johtaneissa mielenosoituksissa.
Sveriges Arbetares Centralorganisation

| SAC Syndikalisterna |
| --- | --- |
 SAC:n vappujuhla Sergelin torilla 2011.
Perustettu:  1910
Tyyppi:  ammattiliitto
Päämaja:  Tukholma
Toiminta-alue:  Ruotsi
Jäsenet:  4 000–5 000
Jäsenlehti:  Arbetaren
Aiheesta muualla
[www.sac.se Sivusto]
Infobox OKNimi-testi OK: 
Malmö 1991.
Sveriges Arbetares Centralorganisation (lyh. SAC, myös SAC Syndikalisterna) on Ruotsissa toimiva syndikalistinen ammattiliitto. Vuonna 1910 Lundissa  perustetun SAC:n jäsenistöön kuuluu kaikkien ammattialojen edustajia sekä lisäksi työttömiä, opiskelijoita ja eläkeläisiä. Jäseniä sillä on noin 4 500. SAC:lla ei ole puheenjohtajaa, vaan sen toiminnasta vastaa sihteeristö.
Liiton tavoitteena on anarkososialistinen yhteiskunta ilman poliittisia, taloudellisia tai sosiaalisia hierarkioita. Se ilmoittaa olevansa myös antikapitalistinen, seksismin ja militarismin vastainen sekä feministinen. SAC toimii yhteistyössä useiden anarkististen ryhmien kanssa. Se oli vuonna 1922 mukana perustamassa anarkosyndikalistista Kansainvälistä työväenliittoa, mutta vetäytyi järjestön toiminnasta 1950-luvulla. Liiton jäsenmäärä oli suurimmillaan vuonna 1924, jolloin sillä oli noin 37 000 jäsentä.
SAC julkaisee viikoittain ilmestyvää Arbetaren-lehteä. Liitolla on myös oma kustannusyhtiö Federativs, oma työttömyyskassa Sveriges Arbetares Arbetslöshetskassa (SAAK) sekä Tukholman Sveavägenillä sijaitseva toimitalo SAC-huset. Vuodesta 2000 lähtien SAC on jakanut Civilkuragepriset (Kansalaisrohkeuspalkinto) -nimistä tunnustuspalkintoa, joka perustettiin uusnatsien vuonna 1999 murhaaman ay-aktiivin Björn Söderbergin muistoksi.
Aiheesta muualla

Kuvia tai muita tiedostoja aiheesta Sveriges Arbetares Centralorganisation Wikimedia Commonsissa
North Bethesda

| North Bethesda |
| --- | --- |
 Pyöräkaista North Bethesdassa.
 North Bethesda sijaitsee Montgomeryn piirikunnassa Bethesdan pohjoispuolella ja Rockvillen eteläpuolella.
 North Bethesda
 Koordinaatit: 38°59′5″N, 77°6′47″W 
Valtio:  Yhdysvallat
Osavaltio:  Maryland
Piirikunta:  Montgomery
Infobox OKVirheellinen NIMI-arvo: 
North Bethesda on kaupunkimainen väestönlaskennallinen paikka (CDP) Yhdysvaltojen Marylandin osavaltion Montgomeryn piirikunnassa ja yksi pääkaupunki Washington D.C.:n suurista esikaupungeista. Washingtonin luoteispuolella ja Bethesdan pohjoispuolella sijaitsevassa North Bethesdassa oli vuonna 2020 noin 50 000 asukasta. North Bethesda on suoraan piirikunnan alaisuudessa toimiva kunnallishallinnoton alue (engl. unincorporated area), jolla ei ole tarkkoja rajoja muuten kuin väestönlaskennan tilastoalueena. North Bethesdan postinumero on valtaosin sama kuin Rockvillen.
North Bethesdassa sijaitsee muun muassa alun perin ruotsalaisen hitsausteknologiajätin Esab Corporationin pääkonttori. Siellä toimii myös monia liittovaltion virastoja ja laitoksia, kuten naapurilähiössä Bethesdassa pääkonttoriaan pitävän Yhdysvaltain terveysviraston osastoja.
Strathmoren musiikkikeskus ja kartano North Bethesdassa järjestää konsertteja, taidenäyttelyitä ja muita kulttuuritapahtumia sekä tanssin ja musiikin koulutusta. Konserttisaliin mahtuu lähes 2 000 kuulijaa, ja alueella on myös ulkoilmakonserttien paviljonki ja veistospuisto. Bethesda North Marriott Hotel & Conference Center on suuri kongressikeskus ja Marriott International -ketjun hotelli.
Washingtonin metron asema North Bethesdassa oli aiemmin nimeltään White Flint, jo puretun ostoskeskuksen mukaan.
Aiheesta muualla

Kuvia tai muita tiedostoja aiheesta North Bethesda Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:North Bethesda, Maryland
Käännös suomeksi
Syagrius

Syagriuksen hallitsema alue
Syagrius (k. 486) oli viimeinen Rooman käskynhaltija Gallian alueella aikana, jolloin Länsi-Rooma oli jo kukistunut.
Syagriuksen arvonimi oli magister militum ja hän hallitsi Novidunumin (nykyisen Soissonsin) ympärille muodostunutta aluetta Galliassa, nykyisessä Pohjois-Ranskassa. Hän oli Gallian edellisen magister militumin Aegidiuksen poika. Syagrius sai käskynhaltijan aseman isänsä kuoltua vuonna 464.
Frankkien kuningas  Klodvig voitti Syagriuksen Soissonsin taistelussa 486 ja mestautti hänet. Samalla päättyi Rooman valta Galliassa.
North Bend (Washington)

| North Bend |
| --- | --- |

 Koordinaatit: 47°29′38″N, 121°47′10″W 
Valtio:  Yhdysvallat
Osavaltio:  Washington
Piirikunta:  King
Hallinto:  
 – Pormestari:  Kenneth G. Hearing
Pinta-ala:  
 – Kokonaispinta-ala:  7,6 km²
 – Josta vettä:  0,0 km² (0 %)
Korkeus:  91 m
Väkiluku (2000):  4 746
 – Väestötiheys:  622,2 as./km²
Aikavyöhyke:  PST (UTC-8)
 
 http://ci.north-bend.wa.us/ 
Infobox OKVirheellinen NIMI-arvo: 
North Bendin keskusta. Twin Peaksista tuttu Tweed’s Cafe on oikealla.
North Bend on kaupunki Kingin piirikunnassa, Washingtonin osavaltiossa, Yhdysvalloissa. Kaupunki tuli kuuluisaksi esiinnyttyään David Lynchin televisiosarjassa Twin Peaks. Weyerhaeuserin sahan lopetettua toimintansa on North Bendistä tullut Seattlen itäisen puolen niin sanottu nukkumalähiö. Kaupungin väkiluku vuonna 2000 oli 4 746.
Kaupungin pinta-ala on 7,6 neliökilometriä. North Bend sijaitsee Kaskadien reunavuorilla, noin 52 kilometriä Seattlesta itään. Läheinen vuori Mount Si kohoaa kaupungin ylle. Lähin kaupunki, Snoqualmie, on noin viiden kilometrin päässä Nort Bendistä.
Aiheesta muualla

Wikimedia Commonsissa on kuvia tai muita tiedostoja aiheesta .
North Bend (Arkistoitu – Internet Archive) (englanniksi)
Google Maps (englanniksi)
Sérvia-Velventós

| Sérvia-Velventós Sérvia-Velventóksen kunta Σέρβια-Βελβεντός Δήμος Σερβίων-Βελβεντού |
| --- | --- |
 Kunnan sijainti
 Sérvia-Velventós
 Koordinaatit: 40°11′N, 22°0′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Perustettu:  1.1.2011
Hallinto:  
 – Asutustyyppi:  kunta
 – Kallikrates-koodi:  1404
 – Kuntakeskus:  Sérvia
Pinta-ala:  
 – Kokonaispinta-ala:  732,2 km²
Väkiluku (2011):  14 830
 – Väestötiheys:  20,25 as./km²
Aikavyöhyke:  UTC+2
 – Kesäaika:  UTC+3
Postinumero:  50500
Suuntanumero(t):  24640
Rekisterikilpi:  KZ
Infobox OKVirheellinen NIMI-arvo: 
Sérvia-Velventós (kreik. Σέρβια-Βελβεντός eli Δήμος Σερβίων-Βελβεντού, Dímos Servíon-Velventoú) oli Kreikan kunta, joka sijaitsi Kozánin alueyksikössä Länsi-Makedonian alueella. Kunnan pinta-ala oli 732,2 neliökilometriä ja väkiluku 14 830 (vuonna 2011). Kunnan kuntakeskus oli Sérvia.
Sérvia-Velventóksen kunta syntyi, kun Kamvoúnia, Livaderó, Sérvia ja Velventós yhdistyivät vuoden 2011 alussa Kallikrates-suunnitelman mukaisesti. Kunta lakkautettiin ja jaettiin vuonna 2019 Kleisthenes I -suunnitelman mukaisesti kahdeksi kunnaksi, jotka ovat Sérvia ja Velventós. Uusi Sérvian kunta käsittää vanhan Sérvian sekä Kamvoúnian ja Livaderón. Uusi Velventóksen kunta vastaa vanhaa Velventósta.
Kunnan osat

Sérvia-Velventóksen kunta muodostui neljästä kunnallisyksiköstä, jotka vastasivat Kallikrates-uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset olivat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Kamvoúnia | Eláti | Eláti | 415 |
| Kamvoúnia | Mikróvalto | Mikróvalto | 333 |
| Kamvoúnia | Mikróvalto | Moní Stanoú (luostari) | 1 |
| Kamvoúnia | Tranóvalto | Froúrio | 51 |
| Kamvoúnia | Tranóvalto | Lazarádes | 94 |
| Kamvoúnia | Tranóvalto | Tranóvalto | 645 |
Kamvoúnia: Yhteensä: 1 539
| Livaderó | Livaderó | Livaderó | 1 232 |
Livaderó: Yhteensä: 1 232
| Sérvia | Avlés | Avlés | 293 |
| Sérvia | Goúles | Goúles | 185 |
| Sérvia | Ímera | Ávra | 56 |
| Sérvia | Ímera | Ímera | 156 |
| Sérvia | Kastaniá | Kastaniá | 68 |
| Sérvia | Kastaniá | Néa Kastaniá | 497 |
| Sérvia | Kranídia | Kranídia | 461 |
| Sérvia | Léfkara | Léfkara | 211 |
| Sérvia | Mesianí | Mesianí | 280 |
| Sérvia | Metaxás | Metaxás | 226 |
| Sérvia | Neráida | Neráida | 148 |
| Sérvia | Platanórrevma | Platanórrevma | 1 004 |
| Sérvia | Polýrracho | Polýrracho | 134 |
| Sérvia | Polýrracho | Prosílio | 135 |
| Sérvia | Rodítis | Kouvoúklia | 27 |
| Sérvia | Rodítis | Rodítis | 263 |
| Sérvia | Sérvia | Láva | 0 |
| Sérvia | Sérvia | Néa Láva | 560 |
| Sérvia | Sérvia | Sérvia | 2 980 |
| Sérvia | Trigonikó | Trigonikó | 312 |
| Sérvia | Vathýlakkos | Vathýlakkos | 615 |
Sérvia: Yhteensä: 8 611
| Velventós | Agía Kyriakí | Agía Kyriakí | 14 |
| Velventós | Katafýgio | Katafýgio | 28 |
| Velventós | Polýfyto | Polýfyto | 7 |
| Velventós | Velventós | Palaiográtsano | 39 |
| Velventós | Velventós | Velventós | 3 360 |
Velventós: Yhteensä: 3 448
Yhteensä: 14 830
Sveriges Fridsföreningars Centralorganisation

Sveriges Fridsföreningars Centralorganisation (SFC) on Ruotsissa toimivien vanhoillislestadiolaiseen herätysliikkeeseen kuuluvien rauhanyhdistysten keskusyhdistys. Siihen kuuluu viisi rauhanyhdistystä Ruotsista ja yksi Norjasta:
Boråsin rauhanyhdistys
Mälarenlaakson rauhanyhdistys
Norrbottenin rauhanyhdistys
Taalainmaan rauhanyhdistys
Tukholman rauhanyhdistys
Oslon rauhanyhdistys
Taalainmaan rauhanyhdistyksellä on toimitalo Bodarnassa, Gagnefin kunnassa. Tukholman rauhanyhdistyksen toimitalo sijaitsee Tungelstassa. Muut SFC:n rauhanyhdistykset järjestävät seuroja kodeissa ja seurakuntien tiloissa.
Aiheesta muualla

SFC:n kotisivut (Arkistoitu – Internet Archive)
Sy Oumou Louise Sidibé

Sy Oumou Louise Sidibé (s. 1947 Kita) on malilainen opettaja.
Oumou Louise Sidibé on entisten pääministerien Mandé Sidibén ja Modibo Sidibén sisar. Hänen entinen miehensä Victor Sy oli yksi Malin demokratialiikkeen aktivisteista.
Sidibé valmistui kirjallisuuden opettajaksi Bamakon opettajakorkeakoulusta vuonna 1970. Jäätyään ennenaikaiselle eläkkeelle hän perusti vuonna 1988 yksityisen Les Castors -koulun, joka käsittää lastentarhan, peruskoulun, lyseon ja nykyään myös MBA-ohjelman. Sidibé toimi Malin terveys-, sosiaali- ja naisministerinä vuoden 1991 siirtymäkauden hallituksessa.
Nya Pressen

Nya Pressen -nimisiä lehtiä on useita:
Nya Pressen, Helsingissä vuosina 1882–1900 ilmestynyt sanomalehti
Nya Pressen, Helsingissä vuosina 1906–1914 ilmestynyt sanomalehti
Nya Pressen, Helsingissä vuosina 1921–1974 ilmestynyt sanomalehti, vuonna 1921 Svenska Tidningen – Dagens Press, vuosina 1922–1944 Svenska Pressen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nya Pressen”, voi hakea sivunnimihaulla, laajalla sivunnimihaulla tai tekstihaulla.
Normaalia elämää

| Normaalia elämää |
| --- | --- |

Kirjailija:  Maarit Verronen
Kansitaiteilija:  Markko Taina (valokuva Jyrki Komulainen)
Kieli:  suomi
Kustantaja:  Tammi
Julkaistu:  2009
Ulkoasu:  sidottu
ISBN:  978-951-31-4743-3
Löydä lisää kirjojaKirjallisuuden teemasivulta
Normaalia elämää on Maarit Verrosen vuonna 2009 ilmestynyt novellikokoelma. Teos oli Runeberg-palkintoehdokkaana 2010.
Aiheesta muualla

Irma Stenbäck: Kyllä nälkäänsä saa varastaa Helsingin Sanomat 15.2.2009.
Juhani Ruotsalo: Pirullista täsmätarkkailua Uutispäivä Demari. 12.3.2009.
Markku Soikkeli: Naapuri on ilmiö ja kaveri on konsultti Satakunnan Kansa 2009.
Normaaliaika

Normaaliaika on aikavyöhykejärjestelmän mukainen aika. Suomen normaaliaika on UTC+2 ja kesäaika on tunnin enemmän eli UTC+3. Ennen kesäajan käyttöönottoa 1981 Suomessa noudatettiin normaaliaikaa ympärivuotisesti.
Aiheesta muualla

"Standard Time, Winter Time, Normal Time" (timeanddate.com)
Sérresin arkeologinen museo

| Sérresin arkeologinen museo Αρχαιολογικό Μουσείο Σερρών |
| --- | --- |
 Sérresin arkeologisen museon kokoelmia.
Tyyppi:  arkeologinen museo
Sijainti:  Sérres, Keski-Makedonia, Kreikka
Perustettu:  1970
Koordinaatit:  41°5′27″N, 23°32′57″E
 fiSérresin arkeologinen museo 
   
Sérresin arkeologinen museo (kreik. Αρχαιολογικό Μουσείο Σερρών, Archaiologikó Mouseío Serrón) on arkeologinen museo Sérresin kaupungissa Kreikassa. Se esittelee kaupungista ja sen lähialueelta löydettyä pääosin antiikin aikaista esineistöä.
Museo on perustettu vuonna 1970. Se toimii 1400-luvulla rakennetussa bedestenissä eli osmanivallan aikaisessa eräänlaisessa katetussa kauppiaiden ja käsityöläisten rakennuksessa Sérresin keskustassa. Rakennus on yksi lajissaan harvoja säilyneitä Kreikassa ja suojeltu.
Kokoelmat

Museon kokoelmiin kuuluu esineitä esihistorialliselta ajalta bysanttilaisella ajalle. Löydökset ovat peräisin arkeologisista kohteista eri puolilta Sérresin alueyksikön aluetta, mukaan lukien Promachónaksen myöhäisen neoliittisen kauden asutuksesta ajalta 5200–4500 eaa. sekä antiikin ajan kaupungeista Sirris (nykyinen Sérres), Berge (nykyinen Néos Skopós), Argilos, Terpne ja Trailos (Tragilos). Museossa on myös joitakin löytöjä Amfipoliista, mutta suurin osa sen löydöistä on Amfípolin arkeologisessa museossa. Museon kokoelmiin kuuluu muun muassa veistoksia, hautakiviä, votiivistelejä, piirtokirjoituksia, reliefejä, keramiikkaa, rahoja ja koruja. Bysanttilaiselta ajalta kokoelmiin kuuluu muun muassa marmorisia ikoneita.
Lekythoksia Argiloksesta, 400-luku eaa.
Keramiikkaa.
Makedonialaisen haudan marmoriovi.
Osa makedonialaisen haudan ruumissängystä.
Votiivireliefi, 154 jaa.
Naista esittävä patsas.
Marmorinen Kristus-ikoni.
Aiheesta muualla

Kuvia tai muita tiedostoja aiheesta Sérresin arkeologinen museo Wikimedia Commonsissa
Nya Parken

| Nya Parken |
| --- | --- |

Rakennuksen tiedot
Sijainti:  Norrköping, Ruotsi
Koordinaatit:  58°35′3.5″N, 16°10′23″E
Avattu:  2. maaliskuuta 1903
Remontoitu:  2008–2009
Omistaja:  IFK Norrköping
Aiemmat nimet:  Idrottsparken
Käyttäjät
 IFK Norrköping   IK Sleipner   IF Sylvia 
Katsojakapasiteetti
 16 700 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Nya Parken (ent. Idrottsparken) on jalkapallostadion Norrköpingin kaupungissa Ruotsissa. IFK Norrköpingin omistama stadion on myös IF Sylvian sekä IK Sleipnerin kotistadion.
Idrottsparken avattiin 2. maaliskuuta 1903. Stadionilla oli juoksuradat vuoden 1992 jalkapallon EM-kisoihin saakka. Idrottsparken remontoitiin täysin vuosina 2008–2009, jonka jälkeen se sai nykyisen nimensä.
EM-kisojen lisäksi Idrottsparkenilla pelattiin myös vuoden 1958 jalkapallon MM-kilpailujen lohkovaiheen otteluita. Kesällä 2013 Nya Parken on yksi naisten EM-kisojen näyttämöistä.